**“Tīrā”autotransporta iepirkumi**

*Infografikas apraksts*

*\_\_\_\_\_\_\_\_\_\_\_*

Infografika par “tīrā” autotransporta iepirkumiem Publisko iepirkumu likuma un Sabiedrisko pakalpojumu sniedzēju iepirkumu likuma kārtībā publicētajos rezultātu paziņojumos.

Vizuāli attēloti trīs informatīvi materiāli.

Zem virsraksta norādīts termiņš mērķu sasniegšanai.

Pirmajā ilustrācijā attēlotas četras atšķirīgas autotransporta ikonas ar sasniedzamo mērķu rādītājiem katrai kategorijai, kuri izteikti procentos. Aiz vertikālās svītras pretī mērķu rādītājiem norādīts “tīro” autotransporta iepirkumu sasniegto mērķu procentuālais lielums, laika periodā no 2021. gada 2. augusta līdz 2023. gada 1. augustam.

Tālāk aiz vertikālās svītras atrodas otrā ilustrācija, kurā attēlota dinamika pa gadiem ar horizontāli izvietotiem četriem stabiņiem, kur katrs stabiņš ir sava tīrā autotransporta kategorija. Tie iekrāsoti divās krāsās, kas norāda divu periodu (2021/22 un 2022/23 gads) sasniegto mērķu procentuālo lielumu.

Zem ilustrācijām ir saite uz Iepirkumu uzraudzības biroja tīmekļvietni, kur var iepazīties ar skaidrojumu par “tīrā” autotransporta iepirkumiem.

Trešā ilustrācija veidota tabulas veidā, kurā attēlots “tīro” autotransporta iepirkumu paziņojumu skaits, centralizēto iepirkumu īpatsvars un vidējais saņemto piedāvājumu skaits uz vienu iepirkuma daļu sadalījumā pa periodiem (2021/23 un 2022/23). Dati sakārtoti pēc līgumcenu sliekšņiem – iepirkumi virs Eiropas Savienības līgumcenu sliekšņa, iepirkumi zem Eiropas Savienības līgumcenu sliekšņa un 9. panta iepirkumi.

Zem ilustrācijas ir informatīvs teksts par infografikā iekļautajiem datiem.

Datu avots: Publikāciju vadības sistēma

Periods: 2021. gada 2. augusts - 2023. gada 1. augusts

Vizualizāciju sagatavoja: Iepirkumu uzraudzības birojs